Na temelju članka 118. Zakona o odgoju i obrazovanju u osnovnoj i srednjoj školi (NN br.87/08., 86/09., 92/10, 90/11.,16/12) i članka 28. i 178. Statuta Poštanske i telekomunikacijske škole (u daljnjem tekstu: Škola ), a u svezi sa člankom 21. Zakona o zaštiti od požara (NN br. 92/10.) i člankom 3. Pravilnika o sadržaju općeg akta iz područja zaštite od požara (NN br. 116/11.) Školski odbor na sjednici održanoj dana 14.04.2016. godine donio je

# P R A V I L N I K

**O ZAŠTITI OD POŽARA**

## OPĆE ODREDBE

**Članak 1.**

Pravilnikom o zaštiti od požara ( u daljnjem tekstu: Pravilnik ) uređuju se:

* mjere zaštite od požara kojima se otklanja ili smanjuje opasnost od nastanka požara
* radna mjesta i stručna sprema osoba za obavljanje poslova zaštite od požara i unapređenje stanja zaštite od požara
* obveze i odgovornosti u svezi s provedbom mjera zaštite od požara
* obveze i odgovornosti osoba s posebnim ovlastima u provedbi mjera zaštite od požara
* ustrojstvo i način obavljanja unutarnje kontrole provedbe mjera zaštite od požara
* način upoznavanja djelatnika prilikom stupanja na rad ili raspored s jednog radnog mjesta na drugo s opasnostima od požara na tom radnom mjestu sa mjerama zaštite od požara te vođenje evidencije o tome
* upoznavanje djelatnika za rukovanje priručnom opremom i sredstvima za dojavu i gašenje početnih požara, periodične provjere znanja i vođenje evidencije o tome
* osposobljavanje djelatnika za rad na radnim mjestima s povećanim opasnostima za nastanak i moguće posljedice od požara ili eksplozije i vođenje evidencije o tome
* osobe zadužene za održavanje u ispravnom stanju opreme i sredstva za dojavu i gašenje požara
* osobe zadužene za održavanje u ispravnom stanju uređaja i instalacija čija ispravnost može prouzročiti požar ili eksploziju
* kretanje i ponašanje u školskim prostorijama u svezi s opasnosti od požara i eksplozija
* mjere zabrane i ograničenja iz zaštite od požara te prostorije i prostori na koje se one odnose
* postupanje djelatnika u slučaju nastanka požara.

**Članak 2.**

Građevine i prostor na lokaciji u Zagrebu Trg J. F. Kennedya 9 koji koristi Škola razvrstavani su u **III** kategoriju ugroženosti od požara prema Rješenju o razvrstavanju u kategoriju ugroženosti od požara izdanog od Ministarstva unutarnjih poslova, broj: 511-19-36-UP-I-11830/1-1995 od 09. listopada 1995.

**Članak 3.**

Sastavni dio ovog Pravilnika su:

- Rješenje o razvrstavanju u kategoriju ugroženosti od požara (Ministarstvo unutarnjih poslova, broj: 511-19-36-UP-I-11830/1-1995 od 09. listopada 1995.

- upisnik rasporeda ručnih vatrogasnih aparata

- upisnik redovnog pregleda vatrogasnih aparata

**Članak 4.**

Svaki djelatnik dužan je provoditi mjere zaštite od požara na svom radnom mjestu na način kako je utvrđeno Zakonom, podzakonskim aktima, ovim Pravilnikom i drugim posebnim uputama, upozorenjima i/ili zabranama.

Obveza provođenja mjera zaštite od požara utvrđene stavkom 1. ovog članka odnosi se na sve osobe koje se po bilo kojoj osnovi nalaze na radu u Školi, radi povremenog ili privremenog obavljanja posla, te obavljanja posla po posebnom ugovoru i to u svim prostorima i okolišu Škole.

Djelatnici drugih pravnih osoba koji obavljaju određene poslove za Školuu prostorijama i prostorima koje isključivo koristi Škola dužni su provoditi mjere zaštite od požara prilikom obavljanja tih radnji i držati se naredbe i naputaka osobe zadužene za poslove zaštite od požara.

## II. MJERE ZAŠTITE OD POŽARA

**Članak 5.**

U okviru provođenja mjere zaštite od požara Škola će skrbiti:

1. da se pri projektiranju i izvođenju bilo kojih radova na postojećim objektima, adaptaciji, rekonstrukciji i ugradnji uređaja i opreme te održavanju objekata i opreme primjenjuju propisani tehnički normativi i standardi zaštitite od požara;
2. da se osigura opskrbljenost objekta vatrogasnim aparatima, drugim uređajima za gašenje požara i ostalom propisanom opremom u skladu s tehničkim normativima i standardima za zaštitu od požara;
3. da se električne, ventilacijske, toplinske, gromobranske, kanalizacijske i druge instalacije u objektima izvedu, odnosno postave tako da ne predstavljaju opasnost od požara;
4. da se redovito obavlja kontrola instalacije u objektima;
5. da se vidljivim znakovima označi zabrana pušenja u prostorima Škole;
6. da se prije rada s otvorenom vatrom, aparatima za zavarivanje, rezanje i lemljenje odrede prostorije u kojima se ovi poslovi mogu obaviti i poduzeti mjere zaštite od požara te osiguraju odgovarajuća sredstva za gašenje požara;
7. da se zapaljiva ambalaža, istrošeni materijal i drugi otpadci svakodnevno iznesu iz prostorija i odlože na odgovarajuće mjesto;
8. da se zapaljive tekućine ne bacaju u kanalizacijsku mrežu;
9. da se osigura nesmetan prolaz na prilaznim prostorima, ulazima, izlazima, prolazima i skloništima;
10. da se sva sredstva za gašenje požara postave na pristupačna i vidljiva mjesta i koriste samo za potrebe gašenja požara;
11. da se mjesta na kojima se nalaze sredstva za gašenje požara, vidno označe posebnim oznakama;
12. o opskrbljenosti Škole vatrogasnim aparatima za gašenje požara, a čiji se broj, vrsta i lokacija utvrđuju Pravilnikom o vatrogasnim aparatima (NN br. 101/11).

**DODATNE MJERE ZAŠTITE OD POŽARA:**

1. Uredske prostorije

**Članak 6.**

U uredskim prostorijama Škole (ured ravnatelja, ured tajnika, ured računovođe, ured pedagoga, ured administrativnog radnika i ured voditelja) te u zbornici i u knjižnici osobito je potrebno provoditi slijedeće mjere zaštite od požara:

1. Kod izravnih telefona na vidljivom mjestu moraju biti ispisani slijedeći brojevi:

* Broj telefona 193 za dojavu požara najbližoj vatrogasnoj postrojbi (dobrovoljnom vatrogasnom društvu),
* Broj 112 državne službe za zaštitu i spašavanje,
* Broj hitne službe 194 te
* Broj policije 192.

1. Hodnici, stubišta i prostor oko izlaznih vrata koje koristi Škola moraju biti slobodni radi mogućnosti vatrogasne intervencije i evakuacije u slučaju nastupa iznenadne požarne opasnosti.
2. Vatrogasni aparati u građevini moraju biti smješteni na vidljivim i lako pristupačnim mjestima.
3. u uredskim prostorijama zabranjuje se:

- upotreba električnih kuhala,

* upotreba oštećenih električnih instalacija i kabela uredskih strojeva i aparata,
* čišćenje podova ili drugih predmeta lakozapaljivim sredstvima.

1. Nakon završenog rada moraju se isključiti iz upotrebe električni uređaji i aparati.
2. Ostali radni i pomoćni prostori

**Članak 7.**

U ostalim radnim i pomoćnim prostorima koje koristi Škola (kabinet informatike, učionice, prostor domara) potrebno je provoditi slijedeće mjere zaštite od požara.

* za čišćenje prostora i prostorija ne smije se koristiti zapaljiva sredstva,
* električna oprema mora se održavati tehnički ispravnom i čistom, tako da se osigura njezino sigurno funkcioniranje,
* nakon završenog rada potrebno je isključiti svu električnu opremu.

## III. USTROJSTVO I NAČIN RADA KOD ZAŠTITE OD POŽARA

**Članak 8.**

Poslove zaštite od požara i unapređenje stanja zaštite od požara obavlja ovlašteni djelatnik.

Djelatnik iz stavka 1. ovog članka mora imati najmanje zvanje vatrogasca ili završeno srednjoškolsko obrazovanje u programu gimnazije ili srednjoškolsko strukovno obrazovanje u četverogodišnjem trajanju te položen stručni ispit.

Kada u Školi nema odgovarajućeg djelatnika ili Škola ne može zaposliti osobu koja ispunjava uvjete iz stavka 2. ovog članka, ravnatelj može poslove iz stavka 1. ovog članka ugovorno prenijeti ovlaštenom obrtniku, trgovačkom društvu, ustanovi.

**IV. RADNA MJESTA I STRUČNA SPREMA OSOBA ZA OBAVLJANJE POSLOVA ZAŠTITE OD POŽARA I UNAPREĐENJE STANJA ZAŠTITE OD POŽARA**

**Članak 9.**

Broj potrebnih djelatnika za obavljanje poslova zaštite od požara i unapređenje stanja zaštite od požara utvrđuje se sukladno zakonskim odredbama.

Djelatnici Škole zaduženi za zaštitu od požara i unapređenje stanja ugroženosti od požara moraju glede stručne spreme ispunjavati uvjete iz članka 8. stavka 2. ovoga pravilnika.

Stručna sprema iz stavka 2. ovoga članka obvezno se objavljuje u natječaju.

**V.   OBVEZE I ODGOVORNOSTI  U SVEZI S PROVEDBOM MJERA ZAŠTITE OD POŽARA**

**Članak 10.**

Ravnatelj te ostali djelatnici u Školi svaki u svom djelokrugu rada, u području zaštite od požara imaju posebne obveze.

Obveze djelatnika navedenih u članku 4. ovog Pravilnika čine dio sustava za organiziranje i provođenje zaštite od požara.

U svezi s tim:

**Ravnatelj:**

* osigurava provođenje mjera u svezi sa zaštitom od požara
* osigurava upoznavanje djelatnika i učenika s opasnostima od požara u Školi
* poduzima mjere za smanjenje nastanka i širenja požara, kao i mjere za unapređenje stanja zaštite od požara
* skrbi o osiguranju sredstava i opreme za dojavu, gašenje i sprječavanje požara
* donosi pravila o ponašanju osoba koje borave u Školi kod nastanka požara
* organizira spašavanje djelatnika, učenika i drugih osoba u slučaju nastanka požara
* izvješćuje osnivača Škole o mjerama za zaštitu od požara
* obavlja druge poslove u svezi sa zaštitom od požara prema propisima, planovima i općim aktima Škole.

**Djelatnik iz članka 8. ovoga pravilnika:**

* skrbi o provođenju mjera i unapređenja stanja zaštite od požara
* ispituje podatke o uporabi sredstava koja su u svezi sa zaštitom od požara
* neposredno nadzire rad djelatnika čiji su poslovi u svezi sa zaštitom od požara
* izvješćuje ravnatelja o uočenim problemima, nepravilnostima i propustima
* obavlja druge poslove koji su u svezi s organiziranjem zaštite od požara utvrđene propisima i općim aktima Škole.

**Djelatnici Škole:**

* prisustvuju teoretskoj i praktičnoj obuci iz zaštite od požara i gašenja požara, te spašavanja ljudi i imovine ugroženih požarom,
* koristite samo ispravna sredstva za rad koje pokreće električna energija,
* svaki u svom djelokrugu rada obavljati poslove s dužnom pažnjom, primjenjujući mjere zaštite od požara u skladu s priznatim i u praksi usvojenim pravilima zaštite i odredbama ovog Pravilnika,
* poznaju raspored stabilnih uređaja i aparata za gašenje požara u dijelu građevine koje koriste,
* poduzimaju odgovarajuće mjere za uklanjanje svake pojave ili nedostatka koji predstavlja opasnost od požara i o tome odmah obavještavaju ravnatelja ili djelatnika iz članka 8. ovog Pravilnika,
* po potrebi sudjeluju u gašenju požara i spašavanju ljudi i imovine ugroženih požarom,
* obavljaju druge poslove i ispunjavaju obveze utvrđene propisima i općim aktima Škole.

**VI.   OBVEZE I ODGOVORNOSTI OSOBA S POSEBNIM OVLASTIMA U PROVEDBI MJERA ZAŠTITE OD POŽARA**

**Članak 11.**

Za provedbu mjera zaštite od požara ovlašten je i odgovoran ravnatelj.

Ravnatelj je ovlašten i odgovoran za organiziranje zaštite od požara prema propisima, i aktima iz područja zaštite od požara.

## VII.  USTROJSTVO I NAČIN OBAVLJANJA UNUTARNJE KONTROLE PROVEDBE MJERA ZAŠTITE OD POŽARA

**Članak 12.**

U Školi je organizirana unutarnja kontrola glede provedbe mjera zaštite od požara na prostorima i u prostorijama koje škola koristi.

Unutarnju kontrolu provedbe mjera zaštite od požara obavlja ravnatelj na nivou ustanove i svaki djelatnik na svome radnom mjestu.

Unutarnja kontrola provodi se na način:

1. neposrednim izvidom provode li se mjere zaštite od požara u pojedinim radnim prostorima i prostorijama, kako je to navedeno u odredbama ovog Pravilnika,
2. upozoravanjem na uočene nedostatke i zatražiti da se ti nedostaci odmah uklone,
3. pregledavanjem stanja opreme i sredstava za gašenje požara,
4. izvještavanjem ravnatelja Škole pisanim putem o uočenim nedostacima koji će dalje poduzeti odgovarajuće mjere za uklanjanje uočenih nedostataka.

## VIII. NAČIN UPOZNAVANJA RADNIKA PRILIKOM STUPANJA NA RAD ILI RASPOREDA S JEDNOG RADNOG MJESTA NA DRUGO O OPASNOSTIMA OD POŽARA NA TOM RADNOM MJESTU SA MJERAMA ZAŠTITE OD POŽARA TE VOĐENJE EVIDENCIJE O TOME

**Članak 13.**

Ravnatelj ili djelatnik iz članka 8. ovoga pravilnika dužan je djelatnike Škole prigodom stupanja na rad upoznati s opasnostima od požara ili mogućnosti eksplozije na konkretnom radnom mjestu.

Svi djelatnici Škole moraju biti upoznati s mjestom na kojemu se nalazi glavni ventil za otvaranje-zatvaranje vode u objektu te glavna sklopka za isključivanje električne energije.

**Članak 14.**

Djelatnici Škole dužni su uključiti se u osposobljavanje prema propisima i načinu osposobljavanja pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom.

Raspored upućivanja djelatnika na osposobljavanje iz stavka 1. ovoga članka utvrđuje ravnatelj.

Preslika isprave o osposobljenosti iz stavka 1. ovoga članka čuva se u dosjeu djelatnika.

**Članak 15.**

U okviru izvođenja obrazovnih programa nastavnici i stručni suradnici Škole imaju stalnu zadaću upoznati učenike s općim mjerama zaštite od požara te mjerama zaštite od požara u Školi.

**IX.  UPOZNAVANJE  DJELATNIKA  ZA  RUKOVANJE  PRIRUČNOM OPREMOM  I SREDSTVIMA ZA DOJAVU I GAŠENJE POČETNIH POŽARA, PERIODIČNE PROVJERE ZNANJA I VOĐENJE EVIDENCIJE O TOME**

**Članak 16.**

Za upoznavanje djelatnika za rukovanje priručnom opremom i sredstvima za dojavu i gašenje početnih požara obvezan je i odgovoran djelatnik iz članka 8. ovoga pravilnika.

Upoznavanje djelatnika prema stavku 1. provodi se dostavom odgovarajućih pisanih obavijesti i neposredno.

**X.  OSPOSOBLJAVANJE DJELATNIKA ZA RAD NA RADNIM MJESTIMA S POVEĆANIM OPASNOSTIMA ZA NASTANAK I MOGUĆE POSLJEDICE OD POŽARA ILI EKSPLOZIJE I VOĐENJE EVIDENCIJE O TOME**

**Članak 17.**

Djelatnici koji rade na radnim mjestima s povećanim opasnostima osposobljavaju se u svezi s možebitnim nastankom požara i njegovim posljedicama ili eksplozijama prije stupanja na rad.

Osposobljavanje djelatnika iz stavka 1. ovoga članka provodi djelatnik iz članka 8. ovoga pravilnika i prema potrebi drugi stručnjaci.

**XI.  OSOBE ZADUŽENE ZA ODRŽAVANJE U ISPRAVNOM STANJU OPREME I SREDSTAVA ZA DOJAVU I GAŠENJE POŽARA**

**Članak 18.**

Održavanje u ispravnom stanju opreme i sredstava za dojavu i gašenje požara dužnost je djelatnika iz članka 8. ovoga pravilnika.

**Članak 19.**

Oprema (aparati) za dojavu požara treba se postaviti, održavati i rabiti prema odredbama Pravilnika o sustavima za dojavu požara.

**Članak 20.**

Hidranti i hidrantska mreža trebaju se održavati u ispravnom stanju.

U svrhu njihove uporabe obvezno je:

1. sve hidrante obilježiti oznakama
2. osigurati prostor oko hidranta stalno slobodnim da se hidrantu može nesmetano pristupiti
3. provjeriti najmanje jedanput mjesečno dostupnost svih hidranata, a otklanjanje uočenih kvarova povjeriti stručnoj osobi
4. postaviti vidnu oznaku gdje se nalazi ventil za zatvaranje i otvaranje vode u objektu

**Članak 21.**

Vatrogasni aparati moraju biti postavljeni na uočljivim lako dostupnim mjestima, u blizini mjesta, u blizini mogućeg izbijanja požara.

Vatrogasni aparati moraju se stalno održavati.

Održavanje vatrogasnih aparata obuhvaća:

* redovni pregled
* periodični pregled
* servis

**Članak 22.**

Redoviti pregled vatrogasnih aparata obavlja se najmanje jedanput u tri mjeseca, a provodi ga Škola prema uputi proizvođača.

Redovitim se pregledom utvrđuje:

* označenost, uočljivost i dostupnost vatrogasnog aparata
* opće stanje vatrogasnog aparata
* kompletnost vatrogasnog aparata
* stanje plombe zatvarača odnosno ventila vatrogasnog aparata.

Redovni pregled vatrogasnih aparata obavlja djelatnik iz članka 8. ovoga pravilnika.

Uočene nedostatke djelatnik treba sam otkloniti. Ako to nije moguće, otklanjanje nedostatka treba povjeriti stručnoj osobi ili servisu.

**Članak 23.**

Periodični pregled vatrogasnih aparata obavlja se najmanje jednom godišnje, a ovisno o uvjetima smještaja i češće, te nakon svakog aktiviranja ili uočenog nedostatka na vatrogasnom aparatu.

Periodični pregled vatrogasnih aparata povjerava se ovlaštenoj pravnoj osobi ili obrtniku.

Nakon izvršenog periodičnog pregleda svaki aparat se označava propisanom naljepnicom.

**XII. OSOBE ZADUŽENE ZA ODRŽAVANJE U ISPRAVNOM STANJU UREĐAJA I INSTALACIJA ČIJA NEISPRAVNOST MOŽE PROUZROČITI POŽAR ILI EKSPLOZIJU**

**Članak 24.**

Djelatnici iz članka 8. ovoga pravilnika u suradnji s ovlaštenikom zaštite na radu dužni su redovno pratiti stanje uređaja i instalacija čija neispravnost može prouzročiti požar ili eksploziju prema procjeni ugroženosti od požara i eksplozije.

U slučaju uočenih nepravilnosti djelatnici iz stavka 1. ovoga članka dužni su zatražiti pomoć od stručnjaka za procjenu ugroženosti od požara i eksplozije i ovlaštenog servisa.

**XIII.   KRETANJE I PONAŠANJE U ŠKOLSKIM PROSTORIJAMA U SVEZI S OPASNOSTI OD POŽARA I EKSPLOZIJA**

**Članak 25.**

U Školi na vidljivom mjestu u blizini ulaza moraju biti istaknute upute za slučaj nastanka požara i plan škole s označenim:

* stubištem i izlaznim putovima
* mjestima na kojima su smješteni vatrogasni aparati
* mjestom  na kojem je smještena glavna sklopka za napajanje školskog prostora električnom energijom
* instalacijama i prostorijama povećanog rizika za nastanak požara

Svi izlazni putovi i vrata na izlaznim putovima moraju biti označeni odgovarajućim oznakama.

**Članak 26.**

Djelatnicima Škole u svakom trenutku trebaju biti dostupne prostorije u kojima se nalazi

* glavna sklopka napajanja električnom energijom.

**XIV. USTROJSTVO MOTRENJA, JAVLJANJA I UZBUNJIVANJA O OPASNOSTIMA OD POŽARA**

**Članak 27.**

Motrenje, javljanje i uzbunjivanje o opasnostima od požara ustrojava se u Školi u skladu s odlukama tijela jedinica lokalne i područne (regionalne) samouprave, Planom evakuacije i spašavanja te godišnjim planom i programom rada Škole.

**XV.   MJERE ZABRANE I OGRANIČENJA IZ ZAŠTITE OD POŽARA TE PROSTORIJE I PROSTORI  NA KOJE SE ONE ODNOSE**

**Članak 28.**

Mjesta odnosno prostorije u Školi gdje postoji vjerojatnost nastajanja i širenja požara, trebaju biti posebno označene.

Vatrogasni pristup Školi mora u svakom trenutku biti slobodan.

Na putovima za izlaženje ne smiju se nalaziti predmeti koji pomažu širenju požara (goriva ambalaža, dijelovi namještaja, knjige, odjevni predmeti i sl.) i stvari koje bi mogle ometati izlaz osobama (različiti aparati, namještaj, roba i sl.).

**XVI.    POSTUPANJE DJELATNIKA U SLUČAJU NASTANKA POŽARA**

**Članak 29.**

Osoba koja prva uoči požar, dužna je djelovati u cilju otklanjanja opasnosti i neposredne ugroženosti, te o istom odmah obavijestiti odgovornu osobu.

Osoba koja uoči požar, treba o njemu izvijestiti ravnatelja i ovlaštenog djelatnika za zaštitu od požara, najbližu **vatrogasnu postrojbu** (**tel.193**, **112**) i ostale koje se nalaze u objektu zahvaćenom požarom.

Prilikom dojave o nastalom požaru radnik treba dati slijedeće podatke:

1. ime i prezime i broj telefona s kojeg se javlja
2. mjesto (lokaciju) požara i najbliži pristup vozilima vatrogasne postrojbe
3. da li je požar u građevini ili na otvorenom prostoru
4. vrstu materijala koja gori (tekućina, plin, drvo, plastika, guma i sl.)
5. da li u požaru ima ozlijeđenih

**Članak 30.**

Do dolaska vatrogasaca djelatnici Škole dužni su poduzeti mjere za gašenje požara i pritom se koristiti svim primjerenim raspoloživim sredstvima.

**Članak 31.**

Nakon završenog gašenja požara ravnatelj treba u dogovoru s rukovoditeljem vatrogasne postrojbe koja je gasila požar:

* na mjestu požara osigurati dežurstvo, koje će trajati zavisno od procjene mogućnosti ponovnog izbijanja požara
* osigurati dežurstvo do jutra ako je požar gašen noću.

**Članak 32.**

Uporabljenu opremu i sredstva za gašenju požara potrebno je odmah nakon završetka gašenja požara dovesti u ispravno stanje i spremiti na određena mjesta.

**Članak 33.**

Ravnatelj Škole dužan je osigurati uvjete za provođenje istražnih radnji u svezi s nastajanjem požara.

## XVII. PRIJELAZNE I ZAVRŠNE ODREDBE

**Članak 34.**

Stupanjem na snagu ovoga pravilnika prestaje važiti Pravilnik o zaštiti od požara (klasa:602-03/12-01/35, urbroj:251-105-01-12-1)od 03.04.2012.godine.

**Članak 35.**

Ovaj pravilnik stupa na snagu osmog dana od dana objave na oglasnoj ploči Škole.

KLASA:602-03/16-01/58

URBROJ:251-105-01-16-1

Zagreb, 14.04.2016.

PREDSJEDNIK ŠKOLSKOG ODBORA

### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jure Vuković, dipl.ing.

Ovaj Pravilnik je objavljen na oglasnoj ploči Škole dana 14.04.2016., a stupio je na snagu dana 22.04.2016.

###### Ravnatelj

###### mr.sc. Zlatko Sviben

###### *XVIII. P R I L O Z I*

* + 1. **RJEŠENJE O RAZVRSTAVANJU U KATEGORIJU UGROŽENOSTI OD POŽARA (MINISTARSTVO UNUTARNJIH POSLOVA, BROJ: 511-19-36-UP-I-11830/1-1995 od 09. listopada 1995.**
    2. **UPISNIK RASPOREDA RUČNIH VATROGASNIH APARATA**
    3. **UPISNIK REDOVNOG PREGLEDA VATROGASNIH APARATA**

|  |
| --- |
| **Prilog B** |

# Poštanska i telekomunikacijska škola

Zagreb, Trg J.F.Kennedya 9

**UPISNIK RASPOREDA RUČNIH VATROGASNIH APARATA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **R.br.** | **LOKACIJA /**  **PROSTORIJA** | **KLASA**  **POŽARA** | **POŽARNO**  **OPTERE.**  **(GJ/m2 )** | POVRŠINA **PROSTORA**  **m2** | **S-6** | **S-9** | **CO2** | **S-50** | ostali |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Datum: \_\_\_\_\_\_\_\_\_\_\_ Odgovorna osoba : \_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Prilog C** |

# Poštanska i telekomunikacijska škola

Zagreb, Trg J.F.Kennedya 9

**UPISNIK REDOVNOG PREGLEDA VATROGASNIH APARATA (svaka 3 mjeseca-sam korisnik)**

|  |  |  |  |  |  |  |
| --- | --- | --- | --- | --- | --- | --- |
| **R.br.** | **PROSTOR SMJEŠTAJA**  **APARATA** | VRSTA **APARAT** | **TVORNIČKI BROJ/**  **GODINA PROIZVOD.** | **DATUM**  **PREGLEDA** | **UOČLJIVOST I DOSTUPNOST,**  **OPĆE STANJE APARATA, KOMPLETNOST APARATA** | **STANJE PLOMBE,**  **ZATVARAČA VENTILA** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Datum: \_\_\_\_\_\_\_\_\_\_ Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_.